Bărbat de 43 de ani din Siret închis pentru doi ani pentru act sexual cu un minor în formă continuată
La data de 9 mai la nivelul Poliției Orașului Siret s-a primit spre executare Mandatul de executare a pedepsei închisorii emis de Judecătoria Rădăuți privind pe un bărbat de 43 ani, domiciliat în satul Zamostea, condamnat la doi ani închisoare pentru săvârșirea infracțiunilor de act sexual cu un minor în formă continuată, faptă prev și ped. de art 220 alin 1, alin. 3 lit. b din CP, cu aplicarea art. 35 alin. 1, art. 36 alin. 1 din Codul Penal și art. 5 alin. 1 din Cod penal (aproximativ 42 acte materiale) și art. 396 alin. 10 din Codul de Procedură Penală. Polițiștii Secției 13 Poliție Rurală Bălcăuți au procedat la căutarea condamnatului, acesta fiind identificat la domiciliu, ocazie cu care mandatul a fost pus în executare. S-a constituit escortă care l-a depus pe bărbatul de 43 ani la Penitenciarul Botoșani.